《诸禅人散灰 其二》
宋代·释怀深

俗寿五十有三，出家一十八夏。平生行脚游方，多在盐城兴化。

最好不曾参禅，免见钻龟打瓦。今朝子细看来，也好一场诘霸。

才公才公莫要怕，焦山布施你，一转古人话。净裸裸，赤洒洒，南北东西没可把。

忽然撞著阎罗王，拈起拂子蓦口打。

作者简介：释怀深（一○七七～一一三二），号慈受，俗姓夏，寿春六安（今属安徽）人。年十四祝发受戒。公四年，访道方外。徽宗崇宁初，往嘉禾依净照于资圣寺悟法。政和初，出住仪真资福寺。三年（一一一三），先后居镇江府焦山寺、真州长芦寺。七年，居建康府蒋山寺。钦宗靖康间住灵岩尧峰院（《中吴纪闻》卷六）。高宗绍兴二年卒，年五十六。为青原下十三世，长芦崇信禅师法嗣。事见《慈受怀深禅师广录》，《嘉泰普灯录》卷九、《五灯会元》卷六有传。